|  |  |  |
| --- | --- | --- |
|  |  | Proiect |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** | | |

**Cu privire la aprobarea proiectului de lege pentru modificarea și completarea Legii nr. 303 din 13 decembrie 2013 privind serviciul public de alimentare cu apă**

**și de canalizare**

**-----------------------------------------------------------------------------------------------------**

În scopul realizării prevederilor Legii nr.303 din 13 decembrie 2013 privind serviciul public de alimentare cu apă și de canalizare (Monitorul Oficial al Republicii Moldova, 2014, nr.60-65, art.123) și luînd în considerare importanța socială a dezvoltării sectorului de alimentare cu apă și de canalizare, care va contribui la îmbunătățirea sănătății şi calității vieții cetăţenilor, precum şi la dezvoltarea economică a țării, Guvernul HOTĂRĂŞTE:

Se aprobă și se prezintă Parlamentului spre examinare proiectul de lege pentru modificarea și completarea Legii nr. 303 din 13 decembrie 2013 privind serviciul public de alimentare cu apă și de canalizare.

**PRIM-MINISTRU Pavel FILIP**

Contrasemnează:

**Ministru justiției**

**Ministru agriculturii, dezvoltării**

**regionale și mediului**

Proiect

**Lege**

**pentru modificarea și completarea Legii nr. 303 din 13 decembrie 2013**

**privind serviciul public de alimentare cu apă și de canalizare**

**Articol unic.**- Legea nr. 303 din 13 decembrie 2013 privind serviciul public de alimentare cu apă și de canalizare (Monitorul Oficial al Republicii Moldova, 2014, nr.60-65, art. 123), se modifică şi se completează după cum urmează:

1. În tot cuprinsul legii:

sintagma „furnizarea serviciului public de alimentare cu apă și de canalizare” se substituie cu sintagma „furnizarea/prestarea serviciului public de alimentare cu apă și de canalizare”

cuvîntul „gestionar” se substituie cu cuvîntul „administrator”;

cuvintele „indicatori de calitate” se substituie cu cuvintele „indicatori de performanță”.

2. Articolul 2:

la alineatul (2) sintagma „autorităţii publice centrale de reglementare” se substituie cu sintagma „autorităţii de reglementare”;

se completează cu un alineatul (4) cu următorul conținut:

„(4) În organizarea, funcţionarea şi dezvoltarea serviciilor publice de alimentare cu apă și de canalizare interesul general al localităților este prioritar. Prevederile prezentei legi vizează satisfacerea cît mai completă a cerinţelor consumatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale.”

3. Articolul 3, alineatul (4) se completează în final cu textul „ ,cu condiția asigurării colectării apelor uzate prin sisteme individuale.”

4. Articolul 4:

noţiunea „apă industrială uzată”, se expune într-o nouă redacţie, după cum urmează:

„ape industriale uzate – toate apele uzate care provin din spaţiile utilizate în scopuri comerciale sau industriale, altele decît apele menajere uzate sau apele pluviale”

după noțiunea „apă industrială uzată” se introduce o noțiune nouă cu următorul cuprins:

„asociaţie de dezvoltare intercomunitară cu obiect de activitate serviciul public de alimentare cu apă şi de canalizare (în continuare Asociaţie) – structură de cooperare cu statut de persoană juridică, înfiinţată în condiţiile legii, de autorităţile administraţiei publice locale pentru realizarea în comun a unor proiecte de dezvoltare regională a serviciului public de alimentare cu apă şi de canalizare”

noţiunea „avizare a tarifelor” se substituie cu noţiunea „avizare a cheltuielilor de bază şi a tarifelor” după cum urmează:

„avizare a cheltuielilor de bază şi a tarifelor - activitate de analiză şi de verificare a corectitudinii cheltuielilor de bază şi tarifelor calculate de operatori, desfăşurată de Agenţia Naţională pentru Reglementare în Energetică, cu respectarea procedurilor de stabilire, ajustare şi de modificare a tarifelor şi cu emiterea avizelor privind cuantumul tarifelor pentru a fi aprobate de consiliile locale;”

noțiunea „branșament de apă” se modifică după cum urmează:

„branşament de apă – parte din reţeaua publică de alimentare cu apă, care asigură legătura dintre reţeaua publică de distribuţie a apei şi instalaţia internă de apă a unei incinte sau a unei clădiri. Branşamentul deserveşte un singur consumator. În cazuri temeinic justificate şi atunci cînd condiţiile tehnice nu permit altă soluţie, se poate admite alimentarea mai multor consumatori la acelaşi branşament. Branşamentul, pînă la contor, inclusiv căminul de branşament (dacă există) şi contorul, aparţin reţelei publice de distribuţie, indiferent de modul de finanţare a execuţiei. Execuția branşamentului se asigură fie de către operator, fie de către consumator, în funcţie de amplasamentul punctului de delimitare a instalaţiilor. Amplasarea căminului de branșament se stabileşte la punctul de delimitare al instalaţiilor, de regulă la limita de proprietate a consumatorului, cu respectarea regimului juridic al proprietăţii şi numai în baza unei documentaţii avizate de operator”.

noțiunea „ consumator” se modifică după cum urmează:

„consumator - persoană fizică sau juridică care beneficiază, direct ori indirect, individual sau colectiv, de serviciile de alimentare cu apă şi de canalizare, în condiţiile legii”;

la noțiunea „contor” sintagma „aparat pentru măsurarea” se substituie cu sintagma „mijloc de măsurare,”;

după noțiunea „contor” se introduce o noțiune nouă cu următorul cuprins:

„*contract de delegare a gestiunii* – este un contract încheiat în formă scrisă, prin care unitățile administrativ-teritoriale, individual sau, după caz în asociere, în calitate de delegatar atribuie, pe o perioadă determinată, unui/unor operatori licențiați, în calitate de delegat, care acționează pe riscul și răspunderea sa, dreptul și obligația de a furniza/presta serviciul public de alimentare cu apă și de canalizare, integral sau, după caz, numai unele activități specifice acestuia, precum şi concesionează sistemului public de alimentare cu apă și de canalizare sau doar a unor componente ale acestuia, cu dreptul și obligația de al administra și exploata, în schimbul unei redevențe. Contractul de delegare a gestiunii este contract administrativ și cade sub incidența prevederilor Legii contenciosului administrativ nr.793-XIV din 10 februarie 2000;”noțiunea „consumator” se modifică după cum urmează

noțiunea „consumator” se modifică după cum urmează:

„delegarea gestiunii serviciului public de alimentare cu apă și de canalizare – acțiune prin care o unitate administrativ-teritorială, individual sau în asociere, atribuie unuia sau mai multor operatori, în condițiile prezentei legi, furnizarea/prestarea serviciului sau a unei componente ale acestuia, și a căruia/căreia răspundere o are. Delegarea gestiunii serviciului implică operarea propriu-zisă a serviciului, concesionarea sistemului public aferent serviciului delegat, precum și dreptul și obligația operatorului de a administra și exploata sistemul respectiv”;

noțiunea „operator” se modifică după cum urmează:

„operator – persoană juridică care are capacitatea de a furniza/presta serviciul public de alimentare cu apă şi/sau de canalizare şi de a asigura nemijlocit administrarea şi exploatarea infrastructurii tehnico-edilitare aferente acestuia, conform prevederilor prezentei legi”;

după noțiunea „operator” se introduce o noțiune nouă după cum urmează:

„operator regional – operatorul organizat ca societate comercială, cu capital social integral al uneia sau mai multor unități administrativ-teritoriale sau autoritați publice centrale, care asigură furnizarea/prestarea serviciului public de alimentare cu apă și de canalizare pe raza de competență a mai multor unități administrativ-teritoriale, inclusiv administrarea și exploatarea sistemelor aferente acestui serviciu public”.

după noțiunea „racord de canalizare” se introduce o noțiune nouă după cum urmează:

„redevenţă – plată pentru transmiterea dreptului de folosință a sistemului public de alimentare cu apă și de canalizare din proprietatea publică sau privată a unității administrativ-teritoriale, stabilită în contractul de delegare a gestiunii serviciului public de alimentare cu apă și de canalizare ;

la noțiunea „rețea publică de transport al apei” după sintagma „construcții-anexe,” se completează cu sintagma „cuprinsă între captare și rețeaua de distribuție”;

după noțiunea „studiu de fezabilitate” se introduce o noțiune nouă după cum urmează:

„studiu de oportunitate – document realizat de către autoritatea publică locală, în scopul selectării de date economico-financiare suficiente, pentru fundamentarea necesității și oportunității de delegare a gestiunii serviciului public de alimentare cu apă și de canalizare;

noțiunea „tarif distinct” se exclude.

5. Articolul 6:

la litera b) se exclude cuvîntul „anuale”.

după litera g) se completează cu literele h) și i) cu următorul conținut:

„h) elaborează și aprobă Caietul de sarcini-cadru al serviciului public de alimentare cu apă și de canalizare;

i) elaboreazăși aprobă Procedura-cadru privind organizarea, derularea şi atribuirea contractelor de delegare a gestiunii serviciului public de alimentare cu apă şi de canalizareși a Criteriilor de selecție-cadru specifice serviciului;”

6. La articolul 7:

la alineatul (2):

litera f) se modifică după cum urmează:

„f) elaborează şi aprobă Regulamentul-cadru al serviciului public de alimentare cu apă şi de canalizare.”

litera g) se modifică după cum urmează:

„g) elaborează și aprobă Regulamentul-cadru cu privire la indicatorii de performanță ai serviciului public de alimentare cu apă și de canalizare;”

după litera g) se introduc litera g2) după cum urmează:

g2) elaborează și aprobă contractul-cadru de furnizare/prestare a serviciului public de alimentare cu apă și de canalizare;”

după litera h) se completează cu litera h1) cu următorul cuprins:

„h1) elaborează şi aprobă Regulamentul privind principiile de efectuare a investiţiilor în sectorul de alimentare cu apă şi de canalizare”;

litera s) se modifică după cum urmează:

„s) exercită alte funcții conform legislației în vigoare.”

alineatul (4) se modifică, după cum urmează:

„ (4) Agenţia stabileşte pentru titularii de licenţe plăţile regulatorii necesare pentru asigurarea activităţii sale, în conformitate cu legea. Mărimea plăţilor regulatorii se determină din venitul de vînzări al titularului de licenţă pentru furnizarea serviciului public de alimentare cu apă şi de canalizare. Plăţile regulatorii se achită trimestrial de către titularii de licenţe, prin transfer, la contul curent al Agenţiei, în termen de cel mult 10 zile calendaristice ale trimestrului următor.”

7. După articolul 7 se completează cu articolul 71 nou după cum urmează:

„Articolul 71. Efectuarea controalelor. Drepturile şi obligaţiile angajaţilor Agenției Naționale pentru Reglementare în Energetică şi ale întreprinderilor supuse controlului .

1. Agenția monitorizează și verifică, prin control, activitatea operatorilor întru asigurarea respectării legislației din domeniu la desfășurarea activitățiilicențiate, respectarea principiului costurilor necesare și justificate la calcularea tarifelor pentru serviciul de alimentare cu apă și de canalizare, precum și alte competențe acordate prin legislația în vigoare.
2. În vederea asigurării prevederilor alin. (1), Agenția efectuează controale și stabilește durata de timp necesară pentru efectuarea controalelor, care, în funcție de complexitatea controlului, nu trebuie să depășească 90 de zile calendaristice. Perioada de întocmire a raportului de control și de prezentare a acestuia persoanelor supuse controlului nu poate depăși 30 zile lucrătoare de la data încheierii controlului. Rapoartele privind rezultatele controlului, întocmite de angajaţii autorizaţi ai Agenţiei, se înaintează spre examinare Consiliului de administraţie care, prin hotărîre, se expune pe marginea acestora şi dispune luarea de măsuri pentru înlăturarea abaterilor constatate şi/sau aplicarea de eventuale sancţiuni.
3. Agenţia efectuează controale planificate sau controale inopinate, din oficiu sau la cerere. Prevederile art. 3 alin. (1) lit. a), g) şi j), ale art. 4 alin. (3), (71), (10) şi (11), precum şi ale art. 5¹ din Legea nr. 131 din 08 iunie 2012 privind controlul de stat asupra activităţii de întreprinzător nu se extind asupra controalelor efectuate de Agenţie.
4. Anual, în termen de pînă la 31 decembrie, Consiliul de administraţie aprobă planul controalelor planificate pentru anul următor, care se publică pe pagina web oficială a Agenţiei. Directorul general dispune, prin delegaţie de control, iniţierea controalelor Agenţiei indiferent de faptul că acestea sînt planificate sau inopinate.
5. Ieşirile la faţa locului ale angajaţilor Agenţiei în legătură cu verificarea cheltuielilor suportate şi a investiţiilor efectuate de întreprinderile reglementate sau a circumstanţelor expuse în reclamaţiile adresate Agenţiei nu constituie acţiune de control.
6. Pe parcursul desfășurării acțiunii de control, angajaţii autorizaţi ai Agenției au dreptul:

a) să aibă acces, în incintele clădirilor (sediile principale şi/sau secundare), la reţele, la instalaţii, precum şi în orice alt loc în perimetrul căruia sînt situate instalaţii, echipamente, aparate aferente activităţilor privind serviciul public de alimentare cu apă și de canalizare, precum şi la instalaţiile consumatorilor, în prezenţa persoanei supuse controlului sau a reprezentantului acesteia;

b) să examineze și să aibă acces la registrele şi documentele aflate în raport cu obiectul şi scopul controlului, inclusiv la informațiile din conturile contabile, indiferent de suportul fizic sau electronic pe care sînt păstrate;

c) să ridice sau să obţină copii sau extrase, sub orice formă, din registrele şi documentele menţionate la lit. b). Ridicarea registrelor şi a documentelor se admite numai dacă asemenea măsură este necesară pentru prevenirea ascunderii, înlăturării, modificării sau distrugerii acestora sau dacă nu este posibil de a face copii de pe acestea în incinta respectivă. Registrele şi documentele ridicate pot fi reţinute cel mult 60 de zile calendaristice şi vor fi returnate persoanei supuse controlului pînă la întocmirea raportului privind rezultatele controlului;

d) să solicite titularului de licență pentru furnizarea/prestarea serviciului public de alimentare cu apă și de canalizare explicaţii asupra faptelor sau documentelor aflate în raport cu obiectul şi scopul controlului;

e) alte drepturi stabilite în Legea nr. 131 din 08 iunie 2012 privind controlul de stat asupra activităţii de întreprinzător.

(7) Pe parcursul desfășurării acțiunii de control, angajaţii autorizaţi Agenției au obligaţia:

a) să informeze persoana supusă controlului despre drepturile şi obligaţiile acesteia;

b) să efectueze controlul în conformitate cu împuternicirile atribuite, ţinînd cont de obiectul şi scopul controlului;

c) alte obligaţii stabilite în Legea nr. 131din 08 iunie 2012 privind controlul de stat asupra activităţii de întreprinzător.

(8) Pe parcursul desfăşurării acţiunii de control, titularii de licențe pentru furnizarea serviciului public de alimentare cu apă și de canalizare supuși controlului au dreptul:

a) să ia cunoştinţă de delegația de control în baza căreia a fost dispusă efectuarea controlului;

b) să prezinte explicaţii înregistrate sub orice formă referitoare la obiectul şi scopul controlului;

c) să obţină copii de pe toate registrele sau documentele ridicate pe parcursul controlului, precum şi lista registrelor şi a documentelor ridicate, semnată de angajaţii Agenției autorizaţi să efectueze controlul;

d) alte drepturi stabilite în Legea nr. 131 din 08 iunie 2012 privind controlul de stat asupra activităţii de întreprinzător.

(9) Pe parcursul desfăşurării acţiunii de control, operatorii supuși controlului au obligaţia:

a) să permită accesul angajaţilor autorizaţi al Agenţiei, în condiţiile legii, în incintele clădirilor sau în orice alt loc în perimetrul căruia sînt amplasate reţelele, instalaţiile, echipamentele, aparatele aferente activităţilor specifice privind serviciul public de alimentare cu apă și de canalizare, precum şi la instalaţiile consumatorilor, în prezenţa persoanei supuse controlului sau a reprezentantului acesteia;

b) să pună la dispoziţia angajaţilor autorizaţi ai Agenţiei, la sediul, la locul în care se desfăşoară controlul, toate documentele, evidenţele şi actele specifice solicitate, în original sau în copie, şi să permită preluarea acestora în copie. La solicitarea angajaţilor autorizaţi ai Agenţiei, acestea vor fi certificate cu menţiunea „conform cu originalul” şi semnate;

c) să pună la dispoziţia angajaţilor autorizaţi ai Agenţiei un spaţiu adecvat în vederea bunei desfăşurări a acțiunii de control;

d) alte obligaţii stabilite în Legea nr. 131 din 08 iunie 2012 privind controlul de stat asupra activităţii de întreprinzător.

(10) Prin derogare de la Legea nr. 131 din 08 iunie 2012 privind controlul de stat asupra activităţii de întreprinzător, Agenţia înregistrează controalele sale într-un registru propriu, pe care urmează să-l ţină cu respectarea principiilor stabilite la art. 8 din Legea nr. 131 din 08 iunie 2012 privind controlul de stat asupra activităţii de întreprinzător.

(11) Informaţia cu privire la controalele efectuate de Agenţie pe parcursul unui an se reflectă în raportul privind activitatea desfăşurată în anul precedent, întocmit în conformitate cu art. 12 alin. (7).

(12) Prevederile art. 9, 10–13, art. 21 alin. (5), art. 30, art. 31, art. 311 alin. (4) şi art. 312din Legea nr. 131din 08 iunie 2012 privind controlul de stat asupra activităţii de întreprinzător nu se aplică în raport cu Agenţia, iar actele emise de aceasta în legătură cu efectuarea controalelor se supun controlului judiciar în conformitate cu Legea contenciosului administrativ nr. 793 din 10 februarie 2000.

8. La articolul 8, alineatul (1):

după litera d) se completează cu două litere noi, după cum urmează:

„d1) iniţiază şi aprobă inventarul bunurilor mobile şi imobile, aparținînd domeniului public și privat al unităţilor administrativ-teritoriale aferente serviciului public de alimentare cu apă și de canalizare în termen de doi ani de la data publicării prezentei legi;

d2) înregistrează bunurile imobile în Registrul obiectelor de infrastructură tehnico-edilitară, conform Legii cadastrului bunurilor imobile nr. 1543-XIII din 25 februarie 1998, sau deleagă acest drept operatorului, în temeiul contractului de delegare a gestiunii;”

litera e) se modifică după cum urmează:

„e) elaborează și aprobă Caietul de sarcini al serviciului public de alimentare cu apă și de canalizare și Regulamentul de organizare și funcționare a serviciului public de alimentare cu apă și de canalizare”

litera f) după sintagma „unităților administrativ-teritoriale” se completează cu sintagma „ , în asociații de dezvoltare intercomunitară,”;

se completează cu literele m) și n) după cum urmează:

„m) aprobă studiul de fezabilitate privind extinderea și reabilitarea sistemelor de alimentare cu apă și de canalizare;

n) aprobă indicatorii de performanță ai serviciului în conformitate cu Regulamentul-cadrucu privire la indicatorii de performanțăai serviciului public de alimentare cu apă şi de canalizare, elaborat şi aprobat de Agenție.”

după alineatul (1) se completează cu un alineatul (11) cu următorul cuprins:

„(11) În vederea asigurării continuităţii şi funcţionării serviciului public de alimentare cu apă şi de canalizare în condiţii de siguranţă şi la parametrii ceruţi prin normele şi prescripţiile tehnice, autorităţile administraţiei publice locale, au responsabilitatea planificării şi urmăririi execuţiei lucrărilor de investiţii, în corelare cu propriile strategii ale serviciului de alimentare cu apă şi de canalizare şi planurile generale de urbanism. În acest scop vor întocmi programe de investiţii multianuale de reabilitare, extindere şi modernizare a sistemelor de apă şi de canalizare existente, precum şi de înfiinţare de noi sisteme la nivelul unităţii administrativ-teritoriale, corelate cu investiţiile stabilite în planurile de alimentare cu apă și sanitație raionale/naționale.”

9. Articolul 10 se completează cu literele h) și i) după cum urmează:

„h) continuitatea din punct de vedere calitativ și cantitativ;

i) adaptabilitatea la cerințele consumatorilor.”

10. La articolul 11:

alineatul (2) se modifică după cum urmează:

„(2) Alegerea formei de gestiune a serviciului public de alimentare cu apă şi de canalizare se efectuează prin decizia autorităţilor deliberative ale unităţilor administrativ-teritoriale, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor aferente serviciului.”

se completează cu două alineate noi după cum urmează:

„(3) Forma de gestiune a serviciului de alimentare cu apă și de canalizare se stabilește prin:

a) decizii privind darea în administrare, adoptate de autorităţile deliberative ale unităţilor administrativ-teritoriale, în cazul gestiunii directe;

b) decizii privind atribuirea şi încheierea contractelor de delegare a gestiunii serviciului, adoptate, respectiv aprobate, după caz, de autorităţile deliberative ale unităţilor administrativ-teritoriale, în cazul gestiunii delegate.

(4) Activităţile specifice serviciului de alimentare cu apă şi de canalizare, indiferent de forma de gestiune aleasă, se realizează pe baza unui regulament de organizare și funcționare a serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru și cu caietul de sarcini-cadru elaborate de Agenție.”

11. Articolul 12 se modifică după cum urmează:

„(2) Gestiunea directă se realizează prin structuri ale autorităților administrației publice locale, înființate prin decizii ale consiliilor locale sau consiliilor raionale, după caz, care pot fi:

1. compartimente de specialitate, fără personalitate juridică, organizate în cadrul aparatului propriu al consiliului local ori raional al unității administrativ-teritoriale;
2. entități specializate, cu personalitate juridică, organizate în subordinea consiliului local ori raional al unității administrativ-teritoriale, avînd patrimoniu propriu, gestiune economică proprie și autonomie financiară și funcțională.

(3) Structurile menţionate la alin. (2) îşi desfăşoară activitatea de furnizare/prestare a serviciului în baza deciziei de dare în administrare şi exploatare a serviciului şi a sistemelor de alimentare cu apă şi de canalizare aferente şi în baza licenţei eliberate de Agenție.

12. La articolul 13:

alineatul (2) se modifică după cum urmează:

„(2) Procedurile de atribuire a contractelor de delegare a gestiunii sunt licitația publică și negocierea directă, organizate în baza procedurii-cadru privind organizarea, desfășurarea și atribuirea contractelor de delegare a gestiunii.”

alineatul (3) se modifică după cum urmează:

„(3) Contractele de delegare a gestiunii se aprobă prin decizii de atribuire adoptate de autoritățile deliberative ale unităților administrativ-teritoriale și se semnează de autoritățile executive ale acestora.

alineatul (4) se modifică după cum urmează:

„(4) Gestiunea delegată se realizează prin intermediul unor operatori, care pot fi:

1. societăți comerciale care furnizează/prestează serviciul public de alimentare cu apă și de canalizare, noi înființate de autoritățile administrației publice locale și/sau de stat cu capital social al unităților administrativ-teritorialeși/sau de stat;
2. societăți comerciale care furnizează/prestează serviciul public de alimentare cu apă și de canalizare, rezultate în urma reorganizării întreprinderilor municipale și/sau de stat, al căror capital social este deținut, în totalitate sau în parte, în calitate de proprietar/coproprietar, de unitățile administrativ-teritoriale/de stat;
3. societăți comerciale care furnizează/prestează serviciul public de alimentare cu apă și de canalizare, cu capital social privat sau mixt.”

la alineatul (7), litera b) cuvîntul „furnizare” se substituie cu sintagma „organizare și funcționare”

la alineatul (8):

litera g) se modifică după cum urmează:

„g) indicatorii de performanță ai serviciului furnizat/prestat consumatorilor;”

litera h) se exclude;

la alineatul (9) se exclude sintagma „și nivelul tarifelor aplicate”.

alineatul (11) se modifică după cum urmează:

„(11) Procedura privind atribuirea contractelor de delegare a gestiunii serviciului de alimentare cu apă şi de canalizare se face în baza documentaţiei de atribuire aprobate de autorităţile deliberative ale unităţilor administrativ-teritoriale. Documentaţia de atribuire cuprinde în mod obligatoriu regulamentul de organizare și funcționare a serviciului, caietul de sarcini al serviciului şi criteriile de selecţie specifice acestuia, întocmite pe baza regulamentului-cadru, a caietului de sarcini-cadru al serviciului şi a criteriilor de selecţie-cadru specifice serviciului de alimentare cu apă şi de canalizare.”

alineatul (12) se modifică după cum urmează:

„(12) Prin excepţie de la prevederile art.13 alin. (2), contractul de delegare a gestiunii serviciilor de alimentare cu apă și de canalizare, inclusiv concesionarea sistemelor de alimentare cu apă și de canalizare aferente acestuia, se atribuie direct operatorilor regionali/operatorilor enumerați la alin. (4) lit. a) și b), cu capital social integral public. Existența capitalului privat în capitalul social al operatorului regional/operatorului este exclusă.”

la alineatul (14):

sintagma„studiu de fezabilitate” se substituie cu sintagma „studiu de oportunitate”;

se completează după punct cu o frază nouă după cum urmează:

„Studiul de oportunitate cuprinde examinarea următoarelor elemente:

a) nevoile localităților;

b) mărimea, gradul de dezvoltare şi particularităţile economico-sociale ale localităţilor;

c) starea sistemelor de alimentare cu apă şi de canalizare existente;

d) posibilităţile locale de finanţare a exploatării şi funcţionării serviciului, respectiv a înfiinţării ori dezvoltării infrastructurii tehnico-edilitare aferente;

e) raportul cost-calitate optim pentru serviciul furnizat/prestat consumatorilor.”

se completează cu două alineate noi după cum urmează:

„(18) Contractele de delegare a gestiunii vor prevedea sarcinile concrete ce revin autorităților administrației publice locale, respectiv operatorului, în ceea ce privește inițierea, fundamentarea, promovarea, aprobarea, finanțarea și realizarea investițiilor.

(19) Investițiile efectuate pentru reabilitarea, modernizarea și/sau extinderea sistemelor de alimentare cu apă și de canalizare constituie un aport la valoarea sistemelor publice de alimentare cu apă și de canalizare ca parte componentă a infrastructurii tehnico-edilitare a unităților administrativ-teritoriale şi, indiferent de sursa de finanţare, sunt subiect al înregistrării în patrimoniul public potrivit criteriilor definite în art. 131, alin. (2).

(20) În cazul gestiunii delegate, investițiile efectuate pentru reabilitarea, modernizarea și/sau extinderea sistemelor de alimentare cu apă și de canalizare se vor recupera prin amortizare sau redevență, în dependență de prevederile contractului de delegare privind recunoașterea în bilanț a activelor transmise.”

13. După articolul 13 se completează cu un articolul 131 după cum urmează:

„Articolul 131. Regimul juridic al sistemelor publice de alimentare cu apă și de canalizare

1. Sistemele publice de alimentare cu apă și de canalizare sunt parte componentă a infrastructurii tehnico-edilitare a unităților administrativ-teritoriale, sunt bunuri de interes și folosință publică și aparțin, prin natura lor sau potrivit legii, domeniului public al unităților administrativ-teritoriale, fiind supuse regimului juridic al proprietății publice.

(2) Sistemele de alimentare cu apă și de canalizare sau părți componente ale acestora, realizate în comun prin programe de investiții, aparțin domeniului public al unităților administrativ-teritoriale sau a statului și se înregistrează în patrimoniul acestora pe baza următoarelor criterii:

a) bunurile construite exclusiv pe raza unei singure unități administrativ-teritoriale, pe care o și deservesc, aparțin domeniului public al acesteia;

b) bunurile aflate pe raza mai multor unități administrativ-teritoriale și/sau care deservesc mai multe unități administrativ-teritoriale aparțin domeniului public al raionului/municipiului, dacă toate unitățile administrativ-teritoriale implicate sunt situate în același raion/municipiu;

c) pentru bunurile situate pe raza mai multor unități administrativ-teritoriale și/sau care deservesc mai multe unități administrativ-teritoriale aparțin domeniului public al raionului/raioanelor/municipiului/municipiilor sau statului și apartenența acestora se stabilește prin decizie a consiliilor raionale/municipale sau prin hotărîre de Guvern, dacă aceste unități administrativ-teritoriale sunt situate în raioane/municipii diferite.

(3) Sistemele publice de alimentare cu apă și de canalizare utilizate pentru furnizarea/prestarea serviciului pot fi:

1. date în administrare și exploatare operatorilor, în cazul gestiunii directe;
2. concesionate operatorilor, în temeiul deciziei de atribuire a contractului de delegare a gestiunii serviciului, în cazul gestiunii delegate.

(4) În cazul gestiunii delegate, concesionarea sistemelor publice de alimentare cu apă și de canalizare, utilizate pentru furnizarea/prestarea serviciului, este parte intrinsecă a contractelor de delegare a gestiunii. Aceste bunuri se transmit operatorilor spre administrare și exploatare pe perioada delegării gestiunii, în baza contractului de delegare a gestiunii, odată cu gestiunea propriu-zisă a serviciului.

(5) Indiferent de modalitatea de gestiune a serviciului, bunurile proprietate publică din componența sistemelor publice de alimentare cu apă și de canalizare sunt supuse inventarierii anuale și se evidențiază distinct în patrimoniul operatorilor, inclusiv a modificării în timp a valorii acestora sau înlocuirii complete.

(6) Bunurile domeniului public al unităților administrativ – teritoriale, aferente serviciului public de alimentare cu apă și de canalizare, nu pot fi aduse ca aport la capitalul social al societăților comerciale (inclusiv cele înființate de autoritățile administrației publice locale și centrale) și nu pot constitui garanții pentru creditele bancare contractate de autoritățile administrației publice locale sau de operatori, fiind inalienabile, imprescriptibile și insesizabile.

(7) Bunurile domeniului privat al unităților administrativ–teritoriale utilizate pentru furnizarea/prestarea serviciului public de alimentare cu apă și de canalizare pot fi date în administrare, concesionate sau trecute în proprietatea operatorilor cu respectarea legislației în vigoare.

(8) În cazul gestiunii delegate, bunurile realizate de operatori în conformitate cu programele de investiții impuse prin contractul de delegare a gestiunii constituie bunuri domeniului public care revin de drept, gratuit și libere de orice sarcini, unităților administrativ-teritoriale și sunt integrate domeniului public al acestora. Acestea sunt transmise de către operator delegatarului pentru înregistrare conform alin. (2), pînă la finele fiecărui an de gestiune.

(9) Administrarea bunurilor aparținînd domeniului public sau privat al unităților administrativ-teritoriale, aferente serviciului public de alimentare cu apă și de canalizare, se face cu diligența unui bun proprietar.

(10) În cazul societăților comerciale cu capital social integral public, bunurile necesare furnizării/prestării serviciului public de alimentare cu apă și de canalizare se concesionează acestora odată cu gestiunea serviciului, prin atribuire directă.

(11) Cuantumul redevenței se stabilește în contractul de delegare și se revizuie anual prin acorduri adiționale.

(12) Redevența prevăzută la alin. (11) va fi utilizată doar pentru finanțarea investiţiilor în reabilitarea, inclusiv reparaţii cu capitalizarea cheltuielilor, modernizarea, și dezvoltarea bunurilor domeniului public care au făcut obiectul concesionării și/sau dezvoltării noilor imobilizări corporale, precum și pentru achiziția bunurilor și activelor nemateriale de domeniul privat necesare pentru îmbunătățirea calității serviciului public de alimentare cu apă și de canalizare.

14. La articolul 14, lit. g) sintagma „Legea metrologiei nr.647-XIII din 17 noiembrie 1995” se substituie cu sintagma „Legea metrologiei nr.19 din 04 martie 2016”.

15. La articolul 15

alineatul (1) se completează cu o litera h), după cum urmează:

„ h) să prezinte anual spre avizare și aprobare tarifele pentru serviciul public de alimentare cu apă potabilă, pentru serviciul public de canalizare și de epurare a apelor uzare.”

alineatul (2):

la litera a) sintagma „actelor legislative şi ale altor acte normative în domeniu, inclusiv a prevederilor Regulamentului cu privire la serviciul public de alimentare cu apă şi de canalizare, elaborat şi aprobat de Agenţie” se substituie cu sintagma „cu respectarea prevederilor Regulamentului de organizare și funcționare a serviciului și a legislației în vigoare.”

la litera c) cuvîntul „Agenție” se substituie cu sintagma „autoritatea publică locală”

la litera d) sintagma „cu privire la serviciul” se substituie cu sintagma „de organizare și funcționare a serviciului”

16. La articolul 16

alineatul (1) se completează cu litera f), după cum urmează:

„f) să inițieze modificarea sau rezilierea contractului încheiat cu consumatorul, dacă există temei conform prevederilor prezentei legi.”

la alineatul (3):

după sintagma „cu excepția celor de avariere” se completează cu sintagma „și celor executate în limita zonelor de protecție sanitară a obiectelor sistemului public de alimentare cu apă și de canalizare”

după prima propoziție se introduce o nouă propoziție în următoarea redacție:

,,În scopul evitării impactului asupra mediului și/sau cauzarea prejudiciilor unor terți, la executarea lucrărilor în zonele de protecție sanitară, operatorul este în drept să înlăture orice obstacol (construcție, plantații etc.), amplasat neautorizat în zona respectivă, după o prealabilă coordonare cu autoritatea publică locală.”

17. Articolul 19 se completează la final cu un alineatul (9) după cum urmează:

„(9) Consumatorul poate dispune de unul sau mai multe locuri de consum.”

18. Articolul 22

la alineatul (5), (6), (9), (10), (12) și (15) sintagma „autorizație de deversare” se subtituie cu sintagma „acord de preluare”;

la alineatul (5) sintagma „autorizațiilor de racordare” se substituie cu sintagma „aviz de racordare”;

aliniatul (7) se completează după punct cu următoarea propoziției:

„Operatorul poate efectua controlul inopinat evacuării apelor uzate de la agenții economici și/sau prelevarea probelor în scopul verificării calității apelor uzate deversate în rețele de canalizare.”

la alineatul (9) sintagma „autorizația de conectare” se substituie cu sintagma „aviz de racordare”;

alineatul (14) se modifică după cum urmează:

„(14) În cazul în care condiţiile de evacuare a apelor uzate în reţeaua publică nu pot fi îndeplinite din punct de vedere economic sau tehnologic, agentul economic prezintă operatorului argumentarea respectivă, cu indicarea cauzelor neîndeplinirii condiţiilor de deversare. Argumentarea se examinează de către operator în termen de 10 zile, luîndu-se decizia de încheiere sau refuz de încheiere cu agentul economic a unui contract de evacuare a apelor uzate supraîncărcate pe perioadă determinată cu aplicarea, la tariful pentru serviciul public de canalizare şi epurare a apelor uzate a coeficientului determinat pentru încărcarea suplimentară cu volume de ape uzate şi/sau poluanți ce depășesc concentrația maximal admisibilă, în conformitate cu prevederile actelor normative în vigoare. Contractul poate fi încheiat numai în cazul în care staţia de epurare a apelor uzate dispune de rezerve necesare pentru a efectua epurarea, ţinînd cont de indicatorii respectivi, dacă nu se aduc prejudicii funcţionării normale a reţelelor şi instalaţiilor de epurare şi se asigură respectarea condiţiilor de calitate stabilite pentru evacuarea apelor uzate epurate în emisar.”

alineatul (16) se modifică după cum urmează:

(16) Pentru depășirea indicatorilor de calitate la deversarea apelor uzate în sistemul de canalizare, operatorul calculează și aplică plați suplimentare pentru aceste depășiri, conform legislației în vigoare și/sau contractului de furnizare/prestare a serviciului de apă și de canalizare.

alineatul (18) se modifică și se completează după cum urmează:

„(18) În cazul în care volumul substanţelor în suspensie, consumul biochimic de oxigen pentru 5 zile (CBO5), precum şi alţi indicatori depăşesc normativele aprobate în modul stabilit de legislaţia în vigoare sau în avizul de preluare, se aplică plăţi suplimentare proporţional depăşirii concentraţiilor maxim admisibile, determinate prin aplicarea coeficientului de depășire la tariful pentru serviciul public de canalizare şi epurare a apelor uzate.”

19. La articolul 25, alineatul (2) se modifică și se completează după cum urmează:

„(2) În zonele de protecție sanitară a sistemului public de alimentare cu apă și de canalizare se interzice efectuarea lucrărilor de construcții de orice fel, executarea săpăturilor, cultivarea plantațiilor perene, depozitarea materialelor, deteriorarea construcțiilor, îngrădirilor sau inscripțiilor de identificare și de avertizare aferente sistemului public de alimentare cu apă și de canalizare, intervenirea în orice mod asupra rețelelor și instalațiilor și/sau îngrădirea în orice mod a accesului la ele. În cazuri de excepție, cînd în zona de protecție sanitară a rețelelor și instalațiilor publice de alimentare cu apă și de canalizare este necesar să se execute o construcție autorizată în modul stabilit, beneficiarul acesteia va suporta toate cheltuielile de modificare a traseului rețelelor de alimentare cu apă și de canalizare și instalațiilor aferente, cu respectarea prevederilor Legii nr. 163 din 9 iulie 2010 privind autorizarea executării lucrărilor de construcție”.

20. Articolul 26:

la alineatul (5) se exclude cuvîntul „concret”;

alineatul (4) se modifică după cum urmează:

„(4) Achiziționarea, instalarea, exploatarea, întreţinerea, reparaţia, înlocuirea şi verificarea metrologică a contoarelor se efectuează:

a) la branșamentele blocurilor locative, la casele individuale și în apartamentele din blocurile locative – de către operator, din contul mijloacelor financiare prevăzute în tariful pentru serviciul public de alimentare cu apă şi de canalizare, calculate conform Metodologiei de determinare, aprobare şi aplicare a tarifelor pentru serviciul de alimentare cu apă, de canalizare şi de epurare a apelor uzate;

b) la alți consumatori – conform contractului încheiat între consumator și operator, din contul mijloacelor financiare ale consumatorului.”

la alineatul (6) înainte de cuvîntul „operatorul” de adăugat cuvîntul „administratorul/”.

la alineatul (12) sintagma „cu privire la serviciul” se substituie cu sintagma „de organizare și funcționare a serviciului”

21. La articolul 28:

alineatul (1) se modifică după cum urmează:

„(1) Raporturile juridice dintre operator, administratorul blocului locativ şi consumatorul serviciului public de alimentare cu apă şi/sau de canalizare se reglementează de prezenta lege, Regulamentul – cadru al serviciului public de alimentare cu apă şi de canalizare și Legea nr.75 din 30 aprilie 2015 cu privire la locuințe.”

alineatul (2) se modifică după cum urmează:

„(2) Regulamentul-cadrual serviciului public de alimentare cu apă şi de canalizare stabilește condițiile-cadru și măsurile ce trebuie îndeplinite pentru asigurarea serviciului public de alimentare cu apă și de canalizare, precum și relațiile dintre operatori șiconsumatori. De asemenea, Regulamentul-cadru reglementează aspecte privind proiectarea, executarea, recepționarea, exploatarea și întreținerea instalațiilor din sistemul public de alimentare cu apă și de canalizare.”

22. Articolul 29

în tot cuprinsul articolului cuvîntul ,,chiriaș” se substituie cu cuvîntul ,,locatar”;

la alineatul (2):

în propoziția a doua sintagma „instalate în apartamente de către proprietari/chiriaşi” se substituie cu sintagma „individuale”;

la ultima propoziție, sintagma „adăugător pentru fiecare apartament proporţional consumului înregistrat de contoarele instalate în apartament şi conform normelor de consum.” se substituie cu sintagma „conform Regulamentului aprobat de Guvern în temeiul articolului 51 al Legii nr. 75 din 30 aprilie 2015 cu privire la locuințe, care reglementează furnizarea/prestarea/plata serviciilor comunale și necomunale în blocul locativ.”

la alineatul (3) se exclude sintagma „pentru furnizarea acestui serviciu în apartamente”;

la alineatul (4):

lit. b) cuvîntul „distinct” se exclude;

lit.d) se exclude.

23. Articolul 30se modifică după cum urmează:

„(1) Serviciul public de alimentare cu apă şi de canalizare furnizat/prestat prin sistemele de alimentare cu apă şi de canalizare trebuie să îndeplinească, la branşamentele consumatorilor, indicatori de performanță minimali stabiliţi în Regulamentul-cadru privind indicatorii de performanță ai serviciului public de alimentare cu apă şi de canalizare.

(2) Indicatorii de performanță ai serviciului furnizat/prestat consumatorilor se stabilesc pe baza unui studiu de specialitate întocmit de autoritățile administrației publice locale sau, după caz, de asociațiile de dezvoltare intercomunitară cu obiect de activitate serviciul de alimentare cu apă și de canalizare, în funcție de necesitățile consumatorilor, de starea tehnică a sistemelor de alimentare cu apă și de canalizare și de eficiența acestora, cu respectarea indicatorilor de performanță minimali prevăzuți în regulamentul-cadru, respectiv în caietul de sarcini-cadru al serviciului de alimentare cu apă și de canalizare.”

24. La articolul 32

alineatul (3), litera c) se modifică după cum urmează:

„c) să prezinte lista bunurilor domeniului public sau privat al unităţii administrativ-teritoriale, aferente serviciului public de alimentare cu apă și de canalizare, pe care le administrează și exploatează, în cazul operatorilor care furnizează/prestează serviciul de alimentare cu apă și de canalizare;”

25. Articolul 33, alineatul (6) după litera e) se completează cu 8 litere noi, după cum urmează:

f) refuzul repetat al titularului de licenţă de a prezenta informaţiile şi rapoartele solicitate de Agenţie;

g) neexecutarea de către titularul de licenţă a prescripției privind lichidarea încălcărilor ce țin de activitatea licențiată;

h) refuzul titularului de licenţă de a permite efectuarea controalelor şi a inspecţiilor dispuse de către Agenţie sau obstrucţionarea Agenţiei în efectuarea acestora;

i) refuzul repetat al titularului de licență (operatorului) de eliberare a avizului de branșare/racordare ale unui solicitant;

j) refuzul repetat al titularului de licență (operatorului) de a încheia contractul de furnizare/prestare a serviciului public de alimentare cu apă și de canalizare;

k) refuzul repetat al titularului de licenţă de a executa hotărîrile individuale şi deciziile Agenţiei;

l) întreruperea furnizării/prestării serviciului public de alimentare cu apă și de canalizare, cu excepția cazurilor de neplată, din motive tehnice și de securitate prevăzute în lege, în licență și în contracte;

m) nerespectarea indicatorilor de performanță minimali ai serviciului public de alimentare cu apă și de canalizare, stabiliți de Agenție.

26. Articolul 35:

la alineatul (1) litera a) se exclude sintagma „diferențiat în funcție de locul de furnizare a serviciului, inclusiv în blocul locativ/casă individuală sau în apartament din blocul locativ.”

se completează cu două litere noi după cum urmează:

„e) tariful pentru producere și/sau transportarea apei în vederea redistribuirii;

f) tariful pentru preluarea epurarea apelor uzate”.

alineatul (2) se expune în următoarea redacție:

„(2) Tarifele pentru serviciul public de alimentare cu apă potabilă, pentru serviciul public de alimentare cu apă tehnologică, pentru serviciul public de canalizare şi de epurare a apelor uzate, pentru producere și/sau transportarea apei în vederea redistribuirii și pentru preluarea epurarea apelor uzate se determină de către titularii de licență în conformitate cu Metodologia de determinare, aprobare şi aplicare a tarifelor pentru serviciul public de alimentare cu apă, de canalizare şi de epurare a apelor uzate, elaborată şi aprobată de Agenţie, în modul stabilit.”

la alineatul (3)

litera a) se modifică după cum urmează:

„a) componenţa şi modul de determinare, în scopuri tarifare, a:

* cheltuielilor de procurare a apei;
* cheltuielilor materiale;
* cheltuielilor cu personalul;
* cheltuielilor pentru energia electrică;
* cheltuielilor de distribuire și administrative;
* cheltuielilor de întreținere și exploatare a sistemului public de alimentare cu apă și canalizare;
* amortizării mijloacelor fixe și a imobilizărilor necorporale, deţinute de către operator cu drept de proprietate şi care nu fac parte din sistemele publice de alimentare cu apă şi de canalizare, inclusiv în cazul reevaluării acestora astfel încât activele respective să nu fie depreciate mai mult de o dată, însă, excluzând activele care au fost obţinute gratuit, prin donaţii şi granturi;
* amortizării mijloacelor fixe și a imobilizărilor necorporale care fac parte din sistemele publice de alimentare cu apă şi de canalizare ale structurii specializate a autorităţii publice locale care asigură gestiunea directă a serviciului public de alimentare cu apă şi de canalizare;
* amortizării mijloacelor fixe și a imobilizărilor necorporale transmise operatorului conform contractului de delegare de către autorităţile publice locale pentru a fi utilizată doar în scopurile prevăzute de contractul de delegare;
* redevenţei stabilite, în cazul gestiunii delegate, drept componentă a tarifelor şi principiile de bază ale determinării valorii acesteia, în mărimea ce nu va depăși amortizarea activelor transmise operatorului conform contractului de delegare;
* cheltuielilor privind impozite și taxe;
* altor cheltuieli operaționale;
* nivelului de rentabilitate

litera c) se modifică după cum urmează:

„c) condiţiile de utilizare a amortizării mijloacelor fixe și a imobilizărilor necorporale(redevenței), de efectuare a cheltuielilor materiale, a cheltuielilor de întreținere și exploatare a sistemului public de alimentare cu apă și canalizare, precum şi modalitatea de ajustare a tarifelor în cazul utilizării acestora în alte scopuri;”

la litera e) după sintagma „modul de ajustare” se completează cu sintagma „a cheltuielilor de bază și”;

se completează cu un alineat nou după cum urmează:

„ (31)Tarifele pentru serviciul public de alimentare cu apă, de canalizare și de epurare a apelor uzate includ, la decizia administrației publice locale sau după caz a Asociației, o cotă pentru dezvoltarea sistemelor și serviciului public care nu va depăși 30% din tariful final pentru serviciul public de alimentare cu apă și de canalizare. Cota de dezvoltare poate fi aprobată doar dacă prin studii de opartunitate sunt justificate valoarea şi termenul de recuperare a investiţiei, precum şi creşterea calităţii serviciilor publice de alimentare cu apă şi de canalizare.

se completează cu două alineate noi, după cum urmează:

„(51) Tariful pentru producerea și/sau transportarea apei în vederea redistribuirii dintr-un sistem de alimentare, care este livrat în alt sistem de alimentare, se va calcula în baza elementelor de cheltuieli aferente acestor activități. Tariful pentru preluarea/epurarea apelor uzate, aplicat în cazul preluării apelor uzate de la operatorii care prestează servicii de canalizare în alte zone de operare, se vor determina în baza elementelor de cheltuieli aferente activităților de transport și epurare a apei uzate.”

„(52) Operatorul regional, căruia i-a fost delegată gestiunea serviciului public de alimentare cu apă și de canalizare de către mai multe unități administrativ-teritoriale din același raion/municipiu, va aplica un tarif unic pentru întreaga arie de servicii. În cazul în care un operator regional are contracte de delegare a gestiunii serviciului de apă și canalizare cu mai multe unități administrativ-teritoriale din raioane/municipii diferite, tariful aplicat poate fi determinat în baza elementelor de cheltuieli aferente acestor activități, fie ca tarif unic aplicat pentru întreaga arie de servicii, fie, în cazul în care operatorul regional dispune de evidență contabilă separată a costurilor pe arii de servicii, ca tarif separat pentru fiecare raion/municipiu, în funcție de opțiunea agreată în contractul de delegare a gestiunii serviciului de alimentare cu apă și de canalizare.”

La alineatul (6), cifra„30” se substituie cu cifra„60”;

alineatul (13) la final sintagma „se aprobă de către Agenție în modul stabilit” se substituie cu sintagma „se determină în conformitate cu Metodologia de determinare, aprobare și aplicare a tarifelor pentru serviciul public de alimentare cu apă, de canalizare și de epurare a apelor uzate și se aprobă de către Agenție.”

27. Articolul 36 se completează cu șapte alineate noi cu următorul cuprins:

„(31) Pentru fiecare an de gestiune viitor, operatorul prezintă spre aprobare autorității publice în competenţa căreia se află aprobarea tarifelor pentru serviciul public de alimentare cu apă şi de canalizare, pînă pe data de 1 noiembrie a fiecărui an care precedă un an de gestiune, planul de investiții destinate reabilitării, dezvoltării şi modernizării sistemelor de alimentare cu apă şi de canalizare, precum şi îmbunătăţirii capacităţii de gestiune. Planul de investiții urmează a fi aprobat de către autoritatea publică respectivă în termen de pînă pe data de 31 decembrie a fiecărui an care precedă un an de gestiune.

(32) Pentru fiecare an de gestiune finalizat, operatorul prezintă spre examinare autorității publice în competenţa căreia se află aprobarea tarifelor pentru serviciul public de alimentare cu apă şi de canalizare, pînă pe data de 1 martie a fiecărui an care succedă un an de gestiune, raportul de investiții destinat reabilitării, dezvoltării şi modernizării sistemelor de alimentare cu apă şi de canalizare, precum şi îmbunătăţirii capacităţii de gestiune. Autoritatea publică respectivă examinează eficienţa investiţiilor şi decide ajustarea tarifelor pentru anii ulteriori în măsura în care poate demonstra că investiţiile au inclus costuri exagerate sau au fost ineficiente, însă nu este în drept să excludă definitiv în scopuri tarifare nici o investiţie, dacă aceasta a fost destinată reabilitării, dezvoltării şi modernizării sistemelor de alimentare cu apă şi de canalizare sau îmbunătăţirii capacităţii de gestiune, inclusiv neprevăzută în planul de investiţii aprobat.

(5) Operatorii/operatorii regionali, inclusiv cei care beneficiază de împrumuturi de la instituțiile financiare internaţionale pentru realizarea unor investiţii publice destinate înfiinţării, modernizării, dezvoltării infrastructurii tehnico-edilitare aferente serviciului public de alimentare cu apă și de canalizare sau pentru îmbunătăţirea calităţii serviciului public, constituie, în conformitate cu art. 361, un fond de dezvoltare.

(6) În situația în care unitățile administrativ-teritoriale au contractat împrumuturi pentru realizarea de investiții, sursa de rambursare o va constitui redevența pentru concesionarea bunurilor proprietate publică. În acest caz, redevența anuală va fi stabilită la un nivel care să acopere cel puțin serviciul datoriei pentru anul respectiv aferent împrumutului contractat de unitatea administrativ-teritorială.

(7) În situația în care operatorul a contractat împrumuturi pentru investiții, sursa de rambursare o va constitui fondul de dezvoltare în conformitate cu prevederile art. 361 . În acest caz, redevența anuală, va fi stabilită la nivelul care să acopere cel puțin serviciul datoriei scadente aferent împrumuturilor menţionate. În situaţia în care fondul de dezvoltare nu va fi suficient pentru acoperirea serviciului datoriei aferent împrumuturilor, diferenţa urmează a fi acoperită din contul bugetelor autorităţilor publice locale sau Asociaţiilor cu care au fost încheiate contracte de delegare a gestiunii.”

(8) Bunurile aferente sistemelor publice de alimentare cu apă şi/sau de canalizare, obţinute în cadrul programelor investiţionale de către operator sau finanţate direct de către unităţile administrativ-teritoriale sau Asociaţii, aparţin domeniului public al unităţilor administrativ-teritoriale respective.

(9) Bunurile care aparţin domeniului public, obţinute de către operator pe durata executării contractului de delegare a gestiunii, se transmit pentru înregistrare unităţilor administrativ-teritoriale conform art. 131 .”

28. Se completează cu articolul 361, cu următorul cuprins:

„Articolul 361. Fondul de dezvoltare

(1) Fondul de dezvoltare este destinat pentru reabilitarea, modernizarea și dezvoltarea infrastructurii tehnico-edilitare aferentă, precum şi pentru îmbunătăţirea calităţii serviciului public de alimentare cu apă și de canalizare, prin finanţarea directă a achiziţiilor în cadrul investiţiilor şi/sau plăţii serviciului datoriei şi costurilor aferente împrumuturilor contractate în scopul implementării investiţiilor.

(2) Fondul de dezvoltare este instituit de către operator/- operatorul regional.

(3) Fondul de dezvoltare se constituie şi se păstrează la un cont bancar separat, purtător de dobîndă sau conform prevederilor acordurilor de împrumut încheiate în scopul implementării investiţiilor conform alin. (1).

(4) Operatorul/operatorul regional care realizează proiecte cu finanțare rambursabilă de la instituții financiare naţionale sau internationale, are obligația ca de la semnarea acordul de împrumut și pînă la rambursarea integrală a împrumuturilor, să constituie fondul de dezvoltare în mărimea care acoperă serviciul datoriei aferent împrumuturilor contractate.

(5) Fondul de dezvoltare se constituie din sume, cel puțin egale cu:

a) vărsăminte din profitul net de la întreprinderea municipală conform deciziei fondatorului, care gestionează serviciul public de alimentare cu apă și de canalizare;

b) vărsăminte din profitul net al societății comerciale cu capital integral sau majoritar al unităților administrativ-teritoriale sau al statului, în temeiul deciziei adunării generale a acționarilor sau asociaților;c) amortizarea imobilizărilor corporale şi necorporale ale domeniului public, pentru care nu se calculează redevenţa;

d) redevența aferentă bunurilor concesionate societății comerciale, în temeiul contractului de delegare a gestiunii serviciului public de alimentare cu apă și de canalizare şi a deciziei autorităţilor deliberative/Asociaţiilor de aprobare sau modificare a contractului respectiv;

e) cota de dezvoltare,în temeiul deciziei consiliului local;

f) dobînzi aferente contului bancar la care sunt păstrate mijloacele fondului de dezvoltare.

g) alte surse, conform deciziilor unităţilor administrativ-teritoriale/Asociaţiilor cu care sunt încheiate contracte de delegare a gestiunii serviciului public de alimentare cu apă şi de canalizare.

(6) Redevenţa şi cota de dezvoltare sunt virate de către operator în Fondul de dezvoltare în limita în care acestea sunt incluse în calculul tarifelor aplicate pentru serviciul public de alimentare cu apă şi de canalizare.

(7) În cazul în care mijloacele financiare acumulate în fondul de dezvoltare nu sunt suficiente pentru a acoperi serviciul datoriei conform acordurilor/contractelor de împrumut destinate investiţiilor în sistemelor publice sau îmbunătăţirii calităţii serviciului public de alimentare cu apă şi de canalizare, constînd în rate de rambursare, dobînzi, comisioane și alte costuri aferente, unitățile administrativ-teritoriale, Asociaţiile care au delegat gestiunea serviciului sau statul, după caz, vor contribui cu mijloacele proprii pînă la concurența sumei necesare acoperirea serviciului datoriei.

(7) Operatorul/operatorul regional utilizează Fondul de dezvoltare în următoarea ordine de priorități:

a) plata serviciului datoriei, constînd în rate de rambursare, dobînzi, comisioane și alte costuri aferente împrumuturilor contractate de către operator sau garantate de către stat, unitațile administrativ-teritoriale sau Asociaţii, destinate finanțării proiectelor de dezvoltare a infrastructurii serviciului public de alimentare cu apă și de canalizare, inclusiv a celor care beneficiază de asistenţă financiară nerambursabilă alocate de parteneri externi;

b) efectuarea achiziţiilor în cadrul investiţiilor destinate reabilitării, dezvoltării/modernizării sistemelor de alimentare cu apă şi de canalizare, precum şi îmbunătăţirii calităţii serviciului public de alimentare cu apă şi de canalizare.

(8) Partea neutilizată a fondului de dezvoltare nu poate fi direcţionată pentru alte scopuri decît cele definite în prezentul articol şi, în cazul retragerii de la operator a dreptului de gestiune a serviciului şi infrastructurii aferente, va fi transferată la bugetele unităţilor administrativ-teritoriale, proporţional valorii activelor aferente sistemelor de alimentare cu apă şi de canalizare pe care le administrează conform legii.